open-index/open-wikipedia-markdown huggingface dataset:
Baštianska kotlina

**Baštianska kotlina** je geomorfologickou časťou Petrovskej vrchoviny, podcelku Cerovej vrchoviny. Leží v jej juhozápadnej časti, na juhozápade okresu Rimavská Sobota.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Matransko-slanská oblasť]]* → *[[Cerová vrchovina]]* → *[[Petrovská vrchovina]]* → ***Baštianska kotlina***
***
 
Kotlina sa nachádza v južnej časti Cerovej vrchoviny a zaberá juhozápadnú časť podcelku Petrovská vrchovina. Južnú časť vymedzuje štátna hranica s Maďarskom, západným a severným smerom nadväzuje Hajnáčska vrchovina, východným smerom pokračuje podcelok Petrovská vrchovina. 

Prevažná časť kotliny patrí do povodia Gortvy, prítoku Rimavy. Priberá tu viaceré menšie prítoky, z nich najvýznamnejšie sú Veľký a Malý potok, Jablonec a Čoma. V južnej časti pramení rieka Trnava (Tarna), smerujúca južným smerom do Maďarska, východný okraj odvodňuje Mačací potok, vedúci do rieky Rimavy. V kotline ležia obce Gemerský Jablonec, Studená, Stará Bašta, Nová Bašta, Tachty, Večelkov, Petrovce a Dubno. Prístup do sídiel zabezpečujú cesty III. triedy, smerujúce zo severu a východu, no prístup je možný i z južného smeru z Maďarska.

## Chránené územia
Táto časť Cerovej vrchoviny nie je súčasťou Chránenej krajinnej oblasti, ktorá kotlinu obklopuje. Osobitne chránené územia sú chránený areál Beležír a prírodná rezervácia Vodná nádrž Gemerský Jablonec.

## Turizmus
Cerová vrchovina nepatrí medzi veľmi navštevované oblasti a ani Baštianska kotlina nie je výnimkou. Atraktívne sú skôr blízke lokality, napríklad národná prírodná rezervácia Pohanský hrad, či prírodná rezervácia Hajnáčsky hradný vrch s hradnou zrúcaninou.  Žlto značený turistický chodník vedie z Petroviec cez chránený areál Fenek na štátnu hranicu, ktorú kopíruje  zeleno značená trasa.

## Referencie

## Pozri aj
* Cerová vrchovina
* Zoznam kotlín na Slovensku
* Geomorfologické členenie Slovenska

Kategória:Cerová vrchovina
Kategória:Kotliny na Slovensku
Kategória:Geomorfologické časti na Slovensku
Jozef Puttera

Doc. Ing. **Jozef Puttera**, CSc. (* 1961) je slovenský elektrotechnik a vysokoškolský pedagóg. Od novembra 2015 rektor Akadémie ozbrojených síl generála Milana Rastislava Štefánika.

## Životopis
V roku 1985 absolvoval Vysokú vojenskú technickú školu v Liptovskom Mikuláši (predchodkyňu dnešnej Akadémie) ziskom titulu Ing. a stal sa starším technikom – učiteľom vo VÚ 5336 Karviná, výcvikovom stredisku PVOŠ. V roku 1991 ukončil internú vedeckú ašpirantúru na Vysokej vojenskej technickej škole (predchodkyne dnešnej Akadémie). Od roku 1990 na tejto škole vyučoval. V rokoch 2003 až 2004 bol prorektorom Akadémie ozbrojených síl, v rokoch 2009 až 2012 vedúcim Katedry elektroniky Akadémie ozbrojených síl. V roku 1996 sa habilitoval v odbore Teoretická elektrotechnika.

Je členom Slovenskej elektrotechnickej spoločnosti.

## Rektor Akadémie ozbrojených síl generála Milana Rastislava Štefánika
Puttera bol 13. októbra 2015 vymenovaný prezidentom Andrejom Kiskom za rektora, s splatnosťou od 1. novembra 2015. Jeho predchodcom bol brig. gen. Boris Ďurkech. Puttera od roku 2012 pôsobil ako prorektor pre vzdelávanie. Cieľom nového rektora bolo dokončenie komplexnej akreditácie akadémie a stavebné projekty zo štrukturálnych fondov EÚ.

## Referencie

## Externé odkazy
* profil na stránke Akadémie ozbrojených síl generála Milana Rastislava Štefánika

Kategória:Absolventi Akadémie ozbrojených síl generála Milana Rastislava Štefánika
Kategória:Slovenskí elektrotechnici
Kategória:Slovenskí vysokoškolskí pedagógovia
Kategória:Vyučujúci na Akadémii ozbrojených síl generála Milana Rastislava Štefánika
Kategória:Rektori Akadémie ozbrojených síl generála Milana Rastislava Štefánika
Giannis Antetokounmpo

**Giannis Sina Ougko Antetokounmpo** (* 6. december 1994, Atény, Grécko) je grécky profesionálny basketbalista, ktorý hrá za Milwaukee Bucks v National Basketball Association (NBA).

## Životopis
Narodil sa v Grécku do chudobnej rodiny nigérijských imigrantov, ktorí sa prisťahovali do Atén z Lagosu tri roky pred jeho narodením. Má štyroch bratov (Kostas, Thanasi, Alex, Francis). Už v detskom veku sa snažili zlepšiť finančnú situáciu rodiny pouličným predajom hodiniek alebo slnečných okuliarov. 

Basketbal začal hrať v 13 rokoch. O šesť rokov neskôr ho draftoval tím NBA Milwaukee Bucks v ktorom dosiahol prudký výkonnostný rast. Stal sa nielen lídrom tímu, ale i výrazným hráčom celej NBA.

## Referencie


## Iné projekty

## Externé odkazy
* Giannis Antetokounmpo  
* Giannis Antetokounmpo na FIBA

Kategória:Hráči Milwaukee Bucks
Kategória:Grécki basketbalisti
Urodelus

|}

**Urodelus** (alebo **Epsilon Ursae Minoris** (ε Ursae Minoris), **22 Ursae Minoris**) je dvojhviezda v súhvezdí Malá medvedica. Jej zdanlivá hviezdna veľkosť je 4,21. Hviezda je od centra Galaxie vzdialená 24 246,98 svetelných rokov.

## Premenná hviezda
Urodelus je zákrytová hviezda typu Algol. Jej zdanlivá hviezdna veľkosť sa pohybuje medzi 4,35 a 4,41.

## Dvojhviezda
Urodelus je zároveň aj dvojhviezdou. Jej spoločník **Urodelus B** bol objavený v roku 1959 a má zdanlivú hviezdnu veľkosť 11,2.

## Zdroj

* Universe Guide – Urodelus

Kategória:Dvojhviezdy
Kategória:Súhvezdie Malá medvedica
Kategória:Bayerove objekty
Kategória:Flamsteedove objekty
Kategória:Zákrytové dvojhviezdy
Kategória:Žlté obry
153751
082080
6322
Kategória:BD objekty
Metántiol

**Metántiol**, taktiež aj **metylmerkaptán** je plynná organosírová zlúčenina s charakteristickým odporným zápachom. Patrí medzi tzv. tioly - zlúčeniny, kde je hlavnou funkčnou skupinou -SH. Okrem toho je taktiež silno horľavý.

## Výroba
Priemyselne sa pripravuje reakciou medzi metanolom a sírovodíkom, za prítomnosti vhodného katalyzátoru, ako napríklad oxid hlinitý

CH3-OH + H2S → CH3-SH + H2O

Okrem toho sa dá pripraviť aj reakciou jódmetánu a tiomočoviny, tento spôsob sa však priemyselne nevyužíva

## Vlastnosti a reakcie
náhľad|Fľaša so stlačeným metántiolom|vľavo
Podobne ako metanol je to slabá kyselina s hodnotou pKa približne 10,4, čo znamená, že je v porovnaní s metanolom asi miliónkrát kyslejší.

Jeho reakciou s metoxidom sodným sa dá pripraviť metántiolát sodný, ktorý je silne nukleofilný:

CH3-SH + CH3-ONa → CH3-SNa + CH3-OH

Metántiol sa taktiež dá oxidovať, napríklad pomocou jódu na dimetyldisulfid:

CH3-SH + I2 → CH3-S-S-CH3 + 2 HI

## Výskyt

Metántiol sa v prírode vyskytuje v močarinách, kde sa uvoľňuje z hnijúcich organických látok. Niekedy je taktiež prirodzene prítomný aj v zemnom plyne, v uhoľnom dechte a rope. 

Vzniká taktiež pri metabolizme špargle a následne sa vylučuje v moči, ktorý potom charakteristicky zapácha (kvôli metántiolu, ale aj mnohým iným látkam, ktoré vznikajú pri metabolizme špargle). Nie každý však dokáže tento zápach zacítiť a preto sa donedávna predpokladalo, že schopnosť produkovať metántiol pri metabolizme špargle je geneticky daná schopnosť. Podľa novších výskumov však metántiol pri metabolizme produkujú všetci, ale schopnosť cítiť zápach takéhoto moču, je geneticky daná. Látky zodpovedné za tento zápach sa v moči začínajú už do 15 minút po zjedení špargle.

## Využitie
Kvôli svojmu prenikavému a nepríjemnému charakteristickému zápachu sa v drobných množstvách pridáva do zemného plynu, ktorý sa dá potom pri jeho úniku, kvôli tomuto zápachu, ľahko zacítiť a dá sa tak predísť výbuchu. Zápach metántiolu sa dá zacítiť už pri koncentrácii 0,0000001 %.

Využíva sa aj pri výrobe metionínu, ktorý sa pridáva ako súčasť krmív pre hydinu a hospodárske zvieratá.

Pri výrobe plastov sa používa ako moderátor polymerizácie voľnými radikálmi.

## Referencie


Kategória:Tioly
Kategória:Plyny
Tunel Vyšné Hágy

náhľad|Východný portál tunela Vyšné Hágy (2017)

**Tunel Vyšné Hágy** je 170 metrov dlhý hĺbený tunel, ktorý sa nachádza na bývalej vlečke v areáli liečebného ústavu vo Vyšných Hágoch. 

Vlečka viedla zo železničnej stanice Vyšné Hágy a postavená bola spolu s tunelom v roku 1935 (kolaudácia prebehla 17. októbra 1939). Tunel sa nachádza na úvrati vlečky, ktorá zásobovala kotolňu uhlím. Tunel, ako aj vlečka patrili pod správu TEŽ. Samotný tunel slúžil na dopravu potravín a zásobovanie liečebného ústavu, kým vlečka hlavne na dopravu uhlia do kotolne. Je najvyššie položeným železničným tunelom na Slovensku s nadmorskou výškou približne  Prvý pás tunela z celkovo štrnástich je v miernom pravotočivom oblúku, zvyšok tunelovej rúry vedie priamo. Tunelová rúra je v miernom stúpaní. V tuneli nemalo byť na rozdiel od vlečky trolejové vedenie, lebo mal menší profil a vozne tam mal pôvodne dopravovať akumulátorový rušeň (nebol vyrobený) a potom navijak. Tunel končí pod budovou liečebného ústavu v pivničných priestoroch a teda má len jeden (východný) portál. Po oboch stranách tunela sa nachádzajú aj bezpečnostné výklenky.

Zánikom nákladnej dopravy na TEŽ funkcia tunela zanikla a dnes sa využíva na vývoz odpadu z liečebného ústavu vozidlom Multicar. Tunel, rovnako ak aj celá vlečka prestala plniť funkciu potom, ako bola v roku 1971 vybudovaná plynová kotolňa. Vlaky však do tunela prestali chodiť už skôr.

## Referencie

## Pozri aj
* Zoznam železničných tunelov na Slovensku

Kategória:Železničné tunely na Slovensku
Kategória:Doprava v okrese Poprad
Kategória:Stavby v okrese Poprad
Kategória:Doprava vo Vysokých Tatrách
Kategória:Stavby vo Vysokých Tatrách
Lošonská kotlina

**Lošonská kotlina** je geomorfologickou časťou Pezinských Karpát, podcelku Malých Karpát. Leží v severovýchodnej časti podcelku, na západe okresu Trnava.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Fatransko-tatranská oblasť]]* → *[[Malé Karpaty]]* → *[[Pezinské Karpaty]]* → ***Lošonská kotlina***
***

Kotlina sa nachádza na východnom okraji strednej oblasti Malých Karpát a zaberá severovýchodnú časť podcelku Pezinské Karpaty. Zo severu, západu i juhu kotlinu obklopuje Smolenická vrchovina, východným smerom nadväzuje Podmalokarpatská pahorkatina, patriaca Trnavskej pahorkatine (podcelku Podunajskej pahorkatiny). 

Pokým severnú časť kotliny odvádza potok Smutná do Smolenického potoka a Trnávky, južným okrajom preteká Parná, na ktorej je Vodná nádrž Horné Orešany. V kotline priberajú niekoľko málo výdatných prítokov. V centrálnej časti leží obec Lošonec, ktorá je prístupná zo severovýchodu a z juhovýchodu odbočkami z cesty II/502 (Dolné Orešany – Smolenice).

## Chránené územia
Táto časť Malých Karpát je súčasťou Chránenej krajinnej oblasti, ktorá zaberá i západnú polovicu Lošonskej kotliny. Severovýchodná časť v okolí obce Lošonec je z chráneného územia vyňatá. Osobitne chráneným územím je prírodná rezervácia Lošonský háj v juhovýchodnej časti kotliny.

## Turizmus
Lošonská kotlina nepatrí medzi veľmi navštevované oblasti a návštevníkov láka najmä Vodná nádrž Horné Orešany. Z obce Lošonec vedie údolím Parnej  zeleno značený chodník do lokality *Zabité* nad Doľanmi, kde končí i  modro značená trasa z Horných Orešian popri vodnej nádrži. Opačným (severným) smerom z obce vedie zelená trasa do atraktívnej oblasti s jaskyňou Driny.

## Referencie

## Pozri aj
* Malé Karpaty
* Zoznam kotlín na Slovensku
* Geomorfologické členenie Slovenska

## Iné projekty

Kategória:Malé Karpaty
Kategória:Kotliny na Slovensku
Kategória:Geomorfologické časti na Slovensku
Kategória:Geografia okresu Trnava
R136a1

|}

**R136a1** (dlhým názvom **RMC 136a1**) je Wolfova-Rayetova hviezda v súhvezdí Mečiar v satelitnej galaxii Veľký Magellanov mrak. Je to najjasnejšia objavená hviezda a zároveň aj najťažšia známa objavená hviezda vo vesmíre. Nachádza sa v hmlovine Tarantula.

Má približne 300 hmotností Slnka a je dvakrát hmotnejšia, než udáva doterajší limit hmotnosti hviezd. Uvoľňuje až 10 miliónkrát viac energie než Slnko. Bola objavená prostredníctvom ďalekohľadov VLT v júli 2010.

## Pozri aj
* R136
* R136a
* R136a2
* R136a3
* R136a4
* R136a5
* R136a6
* R136a7
* R136a8
* R136b
* R136c

## Zdroj

* Universe Guide – R136a1
* 

Kategória:Wolf-Rayetove hviezdy
Kategória:Súhvezdie Mečiar
Kategória:Hmlovina Tarantula
Kategória:Astronomické objekty objavené v roku 2010
Exsultet

**Exsultet** je názov dlhého veľkonočného chválospevu, ktorý na začiatku Veľkonočnej vigílie podľa Rímskeho rítu spieva diakon alebo kňaz. Je to oslávna pieseň na veľkonočnú sviecu čiže Paškál, ktorá je znamením vzkrieseného Krista. Spieva sa po procesii s Paškálom pred začiatkom bohoslužby slova. Taktiež sa používa aj v Anglikánskej cirkvi a rozličných Luteránskych cirkvách, ako aj v ďalších Západnokresťanských denomináciách.

Exsultet vznikol zrejme medzi 5. a 7. storočím, no jeho pôvod zostáva nejasný.

## Pozri aj
* Veľkonočná vigília
* Veľká noc

## Iné projekty

## Externé odkazy
* Nahrávka Exsultetu na spevnik.sk (po slovensky)
* Nahrávka Exusltetu v sieti Youtube (po latinsky)

Kategória:Veľká noc
Kategória:Cirkevná hudba
Kategória:Katolícka liturgia
Kategória:Latinské výroky
Hostická kotlina

**Hostická kotlina** je geomorfologickou časťou Petrovskej vrchoviny, podcelku Cerovej vrchoviny. Leží v strednej časti podcelku, na juhozápade okresu Rimavská Sobota.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Matransko-slanská oblasť]]* → *[[Cerová vrchovina]]* → *[[Petrovská vrchovina]]* → ***Hostická kotlina***
***
 
Kotlina sa nachádza vo východnej polovici Cerovej vrchoviny a zaberá strednú časť podcelku Petrovská vrchovina. Zo severu, západu i juhu kotlinu obklopuje Petrovská vrchovina, východným smerom nadväzujú Gemerské terasy, patriace do podcelku Rimavská kotlina. 

Celá kotlina patrí do povodia Mačacieho potoka, prítoku rieky Rimavy. Priberá tu viaceré menšie prítoky, z nich najvýznamnejší je Dechtársky potok. V kotline ležia obce Hostice, Gemerské Dechtáre a Jestice. Prístup do týchto sídiel zabezpečujú cesty III. triedy, smerujúce z východu cez Šimonovce a zo západu cez Petrovce.

## Chránené územia
Táto časť Cerovej vrchoviny je súčasťou Chránenej krajinnej oblasti, ktorá pokrýva i časť Hostickej kotliny. Centrálna oblasť je však z chráneného územia vyňatá. Osobitne chránené územia sa tu nevyskytujú, no západne leží národná prírodná rezervácia Ragáč, prírodná rezervácia Steblová skala, prírodná pamiatka Zaboda a východne aj Jalovské vrstvy.

## Turizmus
Cerová vrchovina nepatrí medzi veľmi navštevované oblasti a ani Hostická kotlina nie je výnimkou. Atraktívne sú skôr vyššie spomínané blízke chránené lokality, ku ktorým vedie z Jesenského cez *Fušom* () a Gemerské Dechtáre na vrch Ragáč ()  modro značený turistický chodník. V rázcestí *Pod Deravým cerom* odbočuje  zeleno značená trasa na Steblovú skalu ().

## Referencie

## Pozri aj
* Cerová vrchovina
* Zoznam kotlín na Slovensku
* Geomorfologické členenie Slovenska

Kategória:Cerová vrchovina
Kategória:Kotliny na Slovensku
Kategória:Geomorfologické časti na Slovensku
Kyselina chlóroctová

**Kyselina chlóroctová** je karboxylová kyselina odvodená od kyseliny octovovej nahradením jedného atómu vodíka atómom chlóru. Za normálnych podmienok je to tuhá biela kryštalická látka. V organickej syntéze je užitočná na prípravu ďalších zlúčenín.

## Výroba
Priemyselne sa vyrába dvomi spôsobmi. Najčastejšie sa vyrába pomocou chlorácie kyseliny octovej, za prítomnosti katalytického acetanhydridu, kedy prebieha nasledovná reakcia:

CH3COOH + Cl2 → Cl-CH2COOH + HCl

Druhým používaným priemyselným spôsobom výroby je hydrolýza trichlóretylénu s kyselinou sírovou ako katalyzátoru.

Cl2-C=CH-Cl + 2 H2O → Cl-CH2COOH + 2 HCl

Pomocou hydrolýzy sa dá vyrobiť produkt veľmi čistý produkt, čo môže častokrát byť výhodou, pretože kyseliny chlóroctová, dichlóroctová a trichlóroctová sa ťažko oddeľujú destiláciou.

Podľa údajov z roku 2010 sa ročne vyrábalo 706 000 ton za rok. Z toho sa polovica vyrobila v Číne. Okrem toho sa v značných množstvách vyrába aj v Nemecku - 105 000 ton/rok, Holandsku - 100 000 ton/rok, Indii - >65 000 ton/rok a v USA - 55 000 ton/rok.

## Reaktivita a využitie
Kyselina chlóroctová sa využíva na výrobu mnohých užitočných zlúčenín, ako napríklad liekov, farbív, pesticídov. Vo väčšine takýchto procesov sa využíva reaktivita väzby medzi uhlíkom a chlórom (C-Cl). Používa sa ako prekurzor na výrobu pesticídov ako glyfosát, jej alkyláciou sa vyrábajú pesticídy MCPA a dimetoát. Nahradením chlóru tiolovou skupinou vzniká kyselina tioglykolová, ktorá sa využíva na stabilizáciu PVC a ako zložka v niektorých kozmetických výrobkoch.

## Toxicita a bezpečnosť
Ako ostatné chlórované deriváty kyseliny octovovej, aj kyselina chlóroctová je nebezpečné alkylačné činidlo, pričom LD<sub>50</sub> pre potkany sa udáva 76 mg/kg.

Kyselina chlóroctová sa dokáže do tela vstrebať cez kožu a sliznice. Po vstrebaní narušuje produkciu energie bunkami. Aj keď poškodenie po vystavení koncentrovaným roztokom (napr. 80 %) sa nemusí prejaviť hneď, po niekoľkých hodinách sa začínajú prejavovať až o niekoľko hodín. Vystavenie viac ako 6 % povrchu tela kyseline chlóroctovej môže viesť až k smrti. Jej sodná soľ sa síce nedokáže do tela vstrebať tak dobre ako samotná kyselina, no vystavenie sa jej môže byť rovnako škodlivé pri dlhšom vystavení sa jej alebo pri vystavení väčšieho percenta povrchu tela.

Pri vystavení sa tejto kyseline je potrebné okamžite postihnuté miesto omyť vodou alebo hydrogénuhličitanom sodným (sóda bikarbóna).

Protijedom pri otrave touto kyselinou je dichlóroctan sodný, ktorý sa podáva infúziou v dávkach 50 mg/kg telesnej váhy po dobu 10 minút, opakovane každé 2 hodiny. Pokiaľ sa vykoná hemodialýza, je potrebná dvojnásobná dávka.

## Referencie


Kategória:Organochloridy
Kategória:Halogénkarboxylové kyseliny
Rockchip RK3288

**Rockchip RK3288** je ARM systém na čipe (SoC) od firmy Rockchip. Je to prvý SoC, vydaný v auguste 2014, ktorý používa 32-bitový ARM Cortex-A17 procesor. Je to štvorjadrový procesor s koprocesorom NEON a hardvérovou akceleráciou pre video a 3D grafiku. Používa sa v množstve Chromebookov a iných nízkoenergetických a low-endových zariadeniach.

## Špecifikácia
* 28&nbsp;nm HKMG proces
* Quad-core ARM Cortex-A17, do 1,8&nbsp;GHz
* Quad-core ARM Mali-T760 MP4 GPU taktované na 600&nbsp;MHz podporujúce OpenGL ES 1.1/2.0/3.0/3.1, OpenCL 1.1, Renderscript a Direct3D 11.1
* Vysoko výkonný vyhradený 2D procesor
* Dekódovanie 1080P videa pre H.264 a VP8, MVC
* Dekódovanie 4K H.264 a 10bit H.265 videa, 1080P multi
* Podpora rozlíšenia 4Kx2K H.265 
* Dual-channel 64-bit DRAM ovládač podporujúci DDR3, DDR3L, LPDDR2 a LPDDR3
* Výstup do 3840x2160, HDMI 2.0
* Podpora dual-channel LVDS/dual-channel MIPI-DSI/eDP1.1 
* HW Security systém, podpora HDCP 2.X
* Vstavané rozhranie 13M ISP a MIPI-CSI2

## Produkty
RK3288-C sa používa v doske "Veyron" v niektorých Chromebookoch, a poháňa všetky tieto zariadenia:
* GPD - GPD XD (prenosná konzola)
* Hisense Chromebook 11
* Haier Chromebook 11 (a "edu" variant)
* ASUS C201 Chromebook
* ASUS Chromebook Flip C100
* ASUS Chromebook Flip C100P
* ASUS Chromebook Flip C100PA
* ASUS Chromebit
* ASUS Tinker Board a ASUS Tinker Board S
* Boardcon EM3288 SBC, MINI3288 modul
* Radxa Rock 2
* Lenovo miniStation (herná konzola)
* Rikomagik MK902II (Android), MK902II LE (GNU/Linux) (netbox)
* Rikomagik MK802 V5 (Android), MK802 V5 LE (GNU/Linux) (Stick PC)
* Mqmaker - MiQi SBC (GNU/Linux,Android)

## Zdroj

Kategória:Architektúra ARM
Mojevideo

**Mojevideo** je slovenská internetová databáza krátkych videí. Funguje na podobnom princípe ako YouTube. Video môže pridať ktokoľvek, kto má na webstránke už vytvorený používateľský účet. Stránku aktuálne vlastní firma Mojevideo.sk, s.r.o. so sídlom v Nitre, ktorej zakladateľom a vlastníkom je Ing. Michal Mik.

## Funkcie a rozhranie stránky
Po otvorení a načítaní počítačovej verzie stránky sa zobrazí hlavná stránka portálu Mojevideo na ktorú sa pravidelne pridáva niekoľko z nahraných videí, tie sa pravidelne aktualizujú a nahradzujú sa novými. V hornej časti stránky sa nachádza lišta z ktorej sa dá dostať na podstránky s „najlepšími videami“ – videá, ktoré majú najvyšší pomer hodnotenia „páči sa mi“ oproti „nepáči sa mi“, najobľúbenejšie videá – videá, ktoré si používatelia najviac pridali medzi svoje „obľúbené videá“, najpozeranejšie videá a najdiskutovanejšie videá – videá s najviac komentármi, pričom videá v týchto zoznamoch sa týždenne aktualizujú za nové. Taktiež sa z tadeto dá dostať na podstránky „kategórie“ a „užívatelia“.

Okrem verzie pre počítače je Mojevideo taktiež optimalizované pre mobilné zariadenia na adrese ``.

### Používateľské funkcie
Zaregistrovaný používatelia majú oproti nezaregistrovaným dostupné viaceré funkcie, ako napríklad možnosť hodnotiť videá a komentáre ostatných užívateľov hodnotením „páči sa mi“ a „nepáči sa mi“, označiť videá ako „obľúbené“, tie sa dajú po prihlásení nájsť pod „moje obľúbené videá“ a dajú sa pozrieť neskôr. Každý zaregistrovaný užívateľ má taktiež svoj vlastný profil, kde môže o sebe pridávať rôzne informácie ako napríklad adresu svojej osobnej webstránky, krátky text o sebe a taktiež štát a mesto bydliska užívateľa. Zrejme najdôležitejšou výhodou registrovaných užívateľov je možnosť nahrávať svoje vlastné videá.

Registrovať sa môže ktokoľvek, pričom maloletý používatelia sa môžu zaregistrovať a služby webstránky podľa pravidiel používania iba so súhlasom alebo dohľadom svojich právnych zástupcov.

### Nahrávanie a prehrávanie videí
Ako bolo už spomínané videá môžu nahrávať používatelia, ktorý majú na portáli vytvorený účet a sú v ňom aktuálne prihlásený. Pri nahrávaní videa musí užívateľ zadať názov, popis videa, kľúčové slová podľa ktorých sa dá video po nahratí nájsť a taktiež jednu z kategórií. Nahrávať je možné akékoľvek videá s veľkosťou maximálne 500 MB a nie sú v rozpore s podmienkami používania, čo znamená, že neobsahujú nenávistný obsah, nepropagujú užívanie drog a iných omamných látok, neporušujú osobné a ani autorské práva.

Videá sa od 17. marca 2012 dajú nahrávať a prehrávať v kvalite HD t. j. 720p, čo bolo následne 10. novembra 2017 zvýšené na Full HD, t. j. 1080p.

Od 16. mája 2016 prešlo Mojevideo na HTML 5 prehrávač.

## Návštevnosť
Podľa štatistík z webstránky SimilarWeb, ktorá slúži na analýzu webu bolo Mojevideo 40. najnavštevovanejšou webstránkou na Slovensku a 9 112. na svete. Podľa údajov z tejto stránky prišlo na Mojevideo v marci 2019 81,61 % užívateľov zo Slovenska, 12,83 % z Česka a zvyšok z ostatných krajín.

## Referencie


Kategória:Slovenské webové stránky
Nákupné centrum Mólo

[náhľad|Reštaurácia [McDonald's]]
**Nákupné centrum Mólo** alebo **MÓLO** (od roku 2019 tiež **Nákupné centrum Molo** alebo **MOLO**) je nákupno-zábavné centrum v Pezinku na Myslenickej ulici číslo 2/C v mestskej lokalite Sahara. Bolo slávnostne otvorené 24. septembra 2005.

Dňa 13. apríla 2023 o 11. hodine bola v nákupnom centre otvorená nová prevádzka McDonald's.

## Poloha
Nachádza pri druhom najväčšom pezinskom sídlisku, Sídlisko Juh, a nachádza sa 1,5 km od historického centra.

Nákupné centrum Mólo je lokalizované do obchodno-výrobnej zóny Sahara Shopping Park, vedľa hlavného cestného ťahu cesty II. triedy číslo 502. 

Nákupné centrum sa nachádza medzi dvomi autobusovými zastávkami, vedľa nákupného centra sa nachádza hypermarket Tesco s obchodmi a v okolí nákupného centra sa nachádzajú štyri čerpacie stanice, obchodný dom Kaufland a diskontná predajňa Lidl.

## Parametre
Plocha nákupných priestorov je 6300 m², svoje služby ponúka 49 obchodov. Zákazníci majú k dispozícii 200 parkovacích miest.

## Referencie

## Externé odkazy
* oficiálna stránka nákupného centra

Kategória:Stavby v Pezinku
Kategória:Nákupné centrá na Slovensku
Kategória:Architektúra z 2005
ETF

ETF môže bť:

* v ekonomike: Exchange-traded fund

* v biochémii: Elektróny prenášajúci flavoproteín
Prenčovská kotlina

**Prenčovská kotlina** je geomorfologickou časťou Sitnianskej vrchoviny, podcelku Štiavnických vrchov. Leží v strednej časti podcelku, na juhu okresu Banská Štiavnica.

## Polohopis
Kotlina sa nachádza na juhu strednej časti Štiavnických vrchov a zaberá strednú časť podcelku Sitnianska vrchovina. Zo severu, západu i juhu kotlinu obklopuje Sitnianske predhorie, východným smerom nadväzuje podcelok Skalka. 

Východnou hranicou kotliny tečie riečka Štiavnica, významný prítok Ipľa. Strednú a západnú časť odvodňuje Belujský potok, smerujúci južným smerom a neskôr ústiaci do Štiavnice. Z iných prítokov rieky je v rámci tohto územia najvýznamnejší Babí a Stankov potok. Na východnom okraji na rieke Štiavnici a ceste I/51 (Banská Štiavnica – Hontianske Nemce) leží obec Prenčov, ktorá dala meno tejto časti pohoria. V centrálnej časti leží obec Beluj, ktorá je prístupná cestou III/1587 z Prenčova i z obce Baďan na juhozápade.

## Chránené územia
Táto časť Štiavnických vrchov je súčasťou Chránenej krajinnej oblasti. Osobitne chránené územia sa v Prenčovskej kotline nenachádzajú, severnejšie leží národná prírodná rezervácia Sitno a prírodná rezervácia Holík.

## Turizmus
Prenčovská kotlina leží v tieni najatraktívnejšej časti Štiavnických vrchov, Sitna s rovnomenným vrchom. Samotná kotlina nepatrí medzi veľmi navštevované oblasti a aj turistické trasy vedú severným smerom k lákadlám oblasti.  Modro značená trasa vedie z Prenčova na vrch Sitno (), druhá, rovnako modro značená vedie *Belujskou dolinou* zo Sebechlieb cez Beluj k Počúvadlianskemu jazeru.

## Referencie

## Pozri aj
* Štiavnické vrchy
* Zoznam kotlín na Slovensku
* Geomorfologické členenie Slovenska

Kategória:Štiavnické vrchy
Kategória:Kotliny na Slovensku
Kategória:Geomorfologické časti na Slovensku
Dioráma

náhľad|Dioráma výstavby Linzského hradu.
**Dioráma** () je veľkoplošný obraz, ktorý má v divákovi vzbudiť ilúziu nejakého reálneho priestoru. Pojem sa používal už v umení antického Grécka. Opäť sa objavil v 60. rokoch 20. storočia v súvislosti s tvorbou amerických pop-artových umelcov Edwarda Kienholza a Toma Wesselmanna, ktorí vytvárali diorámu vo forme tzv. stuhnutého environmentu. Formu diorámy majú aj umelecké diela prezentované médiom virtuálnej reality.

## Referencie

## Iné projekty

 
Kategória:Umenie
Kategória:Fotografia
Kategória:Modelárstvo
Epinétron

[náhľad|Červenofigúrový epinétron, cca [450 pred Kr., Antikensammlung Berlin]]
**Epinétron** () je typ starogréckej nádoby.
 
Epinétron, hlbokú polvalcovú keramickú (vrchná časť nádoby nemala hladký povrch, aby sa s vlnou ľahšie pracovalo) nádobu, používali grécke ženy pri príprave vlnenej priadze. Ženy si ho aj s vlnou umiestnili do lona, aby im tuk z vlny pri česaní a pradení neznečistil odev.
 
V starovekom Grécku sa surová vlna z ostrihaných oviec vyprala a potom sa prepletené vlákna rozobrali, pričom sa ručne odstraňovali nečistoty. Ženy túto prácu vykonávali v sede, vlnu (v epinétrone alebo len položenú voľne) mali na kolenách a pod nohami mali podnožky. Zdobené epinétra boli často ako votívne dary umiestnené do svätýň ženských božstiev alebo darované do hrobov žien (slobodných dievčat). Ich výzdoba bola najmä čiernofigúrová a neskôr aj červenofigúrová.

## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Rockchip

náhľad|Multimediálny prehrávač Rockbox založený na čipsete RK3328 a systéme Android
**Rockchip** (*Fuzhou Rockchip Electronics* Co., Ltd.) je čínsky výrobca integrovaných obvodov so sídlom v meste Fu-čou. Založený bol v roku 2001 a má kancelárie v mestách Šanghaj, Peking, Šen-čen, Hangzhou a Hong Kong. Vyrába systémy na čipe založené na architektúre ARM licencované z ARM Holdings pre väčšinu svojich produktov.

Spoločnosť bola označená ako jedna z TOP50 dodávateľov celosvetovo. Nadviazala spoluprácu so spoločnosťami Google, Microsoft a Intel. 27. mája 2014 Intel ohlásil dohodu s Rockchipom na adoptovanie architektúry Intel pre low-endové tablety.

Rockchip dodáva SoC pre čínskych výrobcov white-box tabletov a tiež dodáva OEM pre spoločnosti Asus, HP, Samsung a Toshiba.

## Produkty
### ARMv7-A procesory

### ARMv8-A procesory

## Zdroj

Kategória:Architektúra ARM
Kategória:Podniky v Číne
Kategória:Výrobcovia polovodičov
PK

**PK** môže byť:
* EČV okresu Pezinok
* indický film z roku 2014, pozri PK (film)
* sovietsky guľomet PK
11 (rozlišovacia stránka)

**11** môže byť:

* rok, pozri 11
* číslo, pozri 11 (číslo)
* singel speváčky Tiny, pozri 11 (singel Tiny)
15 (rozlišovacia stránka)

**15** môže byť:
* číslo, pozri 15 (číslo)
* rok, pozri 15
* rok, pozri 15 pred Kr.
*  islamského kalendára
* planétka, pozri 15 Eunomia
* doprava:
** cesta prvej triedy na Slovensku, pozri Cesta I. triedy 15 (Slovensko)
** cesta prvej triedy v Česku, pozri Cesta I. triedy 15 (Česko)
** európska cesta, pozri Európska cesta 15
** európska cesta, pozri Európska cesta 015
** nemecká diaľnica, pozri Diaľnica A15 (Nemecko)
** ukrajinská diaľnica, pozri Diaľnica M15 (Ukrajina)
17 (rozlišovacia stránka)

**17** môže byť:
* číslo, pozri 17 (číslo)
* rok, pozri 17
* rok, pozri 17 pred Kr.
*  islamského kalendára
* planétka, pozri 17 Thetis
* doprava:
** cesta prvej triedy na Slovensku, pozri Cesta I. triedy 17 (Slovensko)
** cesta prvej triedy v Česku, pozri Cesta I. triedy 17 (Česko)
** európska cesta, pozri Európska cesta 17
** európska cesta, pozri Európska cesta 017
** nemecká diaľnica, pozri Diaľnica A17 (Nemecko)
** ukrajinská diaľnica, pozri Diaľnica M17 (Ukrajina)
12 (rozlišovacia stránka)

**12** môže byť:
* číslo, pozri 12 (číslo)
* rok, pozri 12
* rok, pozri 12 pred Kr.
*  islamského kalendára
* planétka, pozri 12 Victoria
* doprava:
** cesta prvej triedy na Slovensku, pozri Cesta I. triedy 12 (Slovensko)
** cesta prvej triedy v Česku, pozri Cesta I. triedy 12 (Česko)
** európska cesta, pozri Európska cesta 12
** európska cesta, pozri Európska cesta 012
** nemecká diaľnica, pozri Diaľnica A12 (Nemecko)
** rakúska diaľnica, pozri Diaľnica A12 (Rakúsko)
** ukrajinská diaľnica, pozri Diaľnica M12 (Ukrajina)
14 (rozlišovacia stránka)

**14** môže byť:
* číslo, pozri 14 (číslo)
* rok, pozri 14
* rok, pozri 14 pred Kr.
*  islamského kalendára
* planétka, pozri 14 Irene
* doprava:
** cesta prvej triedy na Slovensku, pozri Cesta I. triedy 14 (Slovensko)
** cesta prvej triedy v Česku, pozri Cesta I. triedy 14 (Česko)
** európska cesta, pozri Európska cesta 14
** európska cesta, pozri Európska cesta 014
** nemecká diaľnica, pozri Diaľnica A14 (Nemecko)
** rakúska diaľnica, pozri Diaľnica A14 (Rakúsko)
** rakúska rýchlostná cesta, pozri Rýchlostná cesta S14 (Rakúsko)
** ukrajinská diaľnica, pozri Diaľnica M14 (Ukrajina)
** chorvátska diaľnica, pozri Diaľnica A14 (Chorvátsko)
Sitno (geomorfologická časť)

**Sitno** je geomorfologickou časťou Sitnianskej vrchoviny, podcelku Štiavnických vrchov. Leží v severnej, najvyššej časti podcelku, približne  južne od Banskej Štiavnice.

## Polohopis
Územie sa nachádza v strednej časti Štiavnických vrchov a zaberá strednú časť podcelku Sitnianska vrchovina. Západným a južným smerom susedí časť Sitnianske predhorie, severovýchodným a východným smerom nadväzuje geomorfologická časť Štiavnická brázda. 

V západnej časti územia pramení na severozápadnom úpätí Sitna riečka Jabloňovka, významný prítok Sikenice. Na západnom okraji leží Počúvadlianske jazero, ktorým preteká Klastavský potok, pokračujúci do Belujského potoka. Východné oblasti tejto časti pohoria odvodňujú prítoky Štiavnice.

## Chránené územia
Najvyššia a najatraktívnejšia časť Štiavnických vrchov leží v jadre Chránenej krajinnej oblasti. Osobitne chráneným územím je masív najvyššieho vrchu, ktorý patrí do národnej prírodnej rezervácie Sitno a prírodná rezervácia Holík.

## Turizmus
Sitno a jeho okolie patrí medzi najstaršie centrá turistiky na Slovensku, pričom v jeho okolí vznikli prvé značené chodníky už v 80. rokoch 19. storočia. Poloha územia v blízkosti pamiatkových rezervácii miest Banská Štiavnica a Štiavnické Bane, no i v susedstve obľúbeného Počúvadlianskeho jazera, predurčuje centrálnu časť pohoria na veľmi atraktívny cieľ turistov. Milovníci histórie vyhľadávajú Sitniansky hrad a pozostatky starovekého hradiska na vrchole legendami ovenčeného Sitna.

### Vybrané vrcholy
* Sitno () – najvyšší vrch Štiavnických vrchov
* Petrov vrch ()
* Salašiská ()
* Sitience ()
* Holík ()

### Turistické trasy
* po  červeno značenej Rudnej magistrále rázcestím v sedle *Krížna*
* po  modro značenej trase:
** z rázcestia v sedle *Krížna* na vrch Sitno ()
** z Prenčova na vrch Sitno () s odbočením na Sitniansky hrad
** z Beluja k Počúvadlianskemu jazeru
* po  zelenej značke od Počúvadlianskeho jazera na Sitno
* po  žltej značke od Počúvadlianskeho jazera rázcestím v sedle *Krížna* a rázc. *Vlčia jama* na rázc. *Tatársky jarok*

## Referencie

## Pozri aj
* Sitno
* Sitnianska vrchovina
* Štiavnické vrchy
* Geomorfologické členenie Slovenska

Kategória:Štiavnické vrchy
Kategória:Geomorfologické časti na Slovensku
Ježišu, Kráľu

[náhľad|[Ježiš Kristus|Kristus Kráľ v nemeckom Thuine]]
**Ježišu, Kráľu** je slovenská duchovná oslávna pieseň k Ježišovi Kristovi. V Jednotnom katolíckom spevníku je označená číslom 498. Jej melódiu zložil slovenský skladateľ Mikuláš Schneider-Trnavský, zostavovateľ Jednotného katolíckeho spevníka.

V Česku je jej ekvivalent pieseň *Ježíši, Králi*, ktorá má v Jednotnom kanonciále číslo 707.

## Text
**1.** Ježišu, Kráľu neba i zeme,

tebe sa klania anjelov chór, 

velebnosť tvoju v hymnách a piesňach 

vyznáva svätých i svätíc zbor. 

Ukrývaš svoju tvár vo Sviatosti,

lež viera zrie ju tu oslávenú, 

preto my Bohu vo svätostánku

vzdávame úctu a poklonu.

**2.** Ježišu, Kráľu neba i zeme, 

blažených duší opojenie, 

zo srdca tvojho osláveného 

plynie im večné potešenie. 

Skrývaš ho pred nami vo Sviatosti, 

túžime za tebou, nebeský zdroj. 

Ježišu, Kráľu neba i zeme, 

so Srdcom svojím nás večne spoj.

**3.** Ježišu, Kráľu neba i zeme, 

z lásky k nám telom učinený, 

kam siaha okraj pevniny, mora, 

zneje spev chvály rozochvený. 

Ráč prijať láskavo pieseň našu, 

ktorú ti zo srdca tu spievame, 

požehnaj za to nám telo, dušu, 

ktorú ti, Pane, oddávame.

**4.** Ježišu, Kráľu neba i zeme, 

ty si nás krvou svojou spasil, 

ó, kraľuj v srdciach veriacich svojich,

vieru v nás oživ, vieru posiľ. 

Veríme v teba, že ty si Boh náš, 

že si cesta naša i život náš; 

k tvojmu sa Srdcu láskou vinieme,

ty v sebe živý zdroj pravdy máš.

**5.** Ježišu, Kráľu neba i zeme,

v kráľovstvo svoje povolaj nás,

až dokončíme púť žitia svojho,

až sa pominie, pozemský čas.

Daj nech k nám príde kráľovstvo tvoje,

v ktorom niet bolestí, nijakých bied,

kde namiesto sĺz a tône smútku,

oblaží verných radostí kvet.

**6.** Ježišu, Kráľu neba i zeme,

rodinám všetkým pokoj svoj daj,

srdciam daj svornosť a svätú lásku,

zo Srdca svojho nám vylievaj!

Plameňom lásky tie srdcia zapáľ,

z ktorých už vyhynul jej čistý zdroj,

by vo vernosti a v čistej láske v Rodine svätej,

mali svoj vzor.

**7.** Ježišu, Kráľu neba i zeme, 

ó kraľuj v Cirkvi, čos´ založil,

aby nás viedla v tie strany nebies,

ktoré si z lásky k nám pripravil;

nauč nás láske k tej matke dobrej,

ktorá nás spravuje, dietky svoje,

daj jej moc, silu by premáhala

nástrahy pekla, jeho roje.

## Referencie

## Externé odkazy

* Nahrávka piesne Ježišu, Kráľu od Františka Beera na Youtube

Kategória:Cirkevná hudba
Kategória:Katolícka liturgia
Kategória:Slovenské piesne
Kategória:Jednotný katolícky spevník
Kategória:Kresťanské hymny
Národné centrum zdravotníckych informácií

náhľad|Sídlo na Lazaretskej 26 v Bratislave

**Národné centrum zdravotníckych informácií** (NCZI) je štátna príspevková organizácia, ktorej zriaďovateľom je Ministerstvo zdravotníctva Slovenskej republiky. Postavenie a úlohy NCZI upravuje zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov.

**NCZI vykonáva úlohy v oblasti:**
* informatizácie zdravotníctva, správy národného zdravotníckeho informačného systému,
* štandardizácie zdravotníckej informatiky,
* zdravotníckej štatistiky a epidemiológie neinfekčných chorôb,
* správy národných zdravotníckych administratívnych registrov a národných zdravotných registrov,
* poskytovania knižnično-informačných služieb z oblasti lekárskych vied a zdravotníctva.

Národné centrum zdravotníckych informácií je subjekt zodpovedný za realizáciu informatizácie a elektronizácie zdravotníctva.

Súčasťou NCZI je aj Slovenská lekárska knižnica (SlLK), špeciálna odborná knižnica so zameraním na lekárske vedy a zdravotníctvo, ktorá prostredníctvom svojich služieb podporuje celoživotné vzdelávanie lekárov a zdravotníckych pracovníkov.

Kategória:Organizácie v zriaďovateľskej pôsobnosti Ministerstva zdravotníctva Slovenskej republiky
Mastos

**Mastos** (, doslova „prsník“) je typ starogréckej nádoby.
 
Mastos (mn. č. *mastoi*), čašu v tvare ženského prsníka s dvomi uchami (môžu byť orientované horizontálne, ale podobne ako atický štandardný skyfos typu B jedno horizontálne a druhé vertikálne), používali ako bežné poháre na pitie alebo na votívne účely. Aby sa z neho pilo čo najpohodlnejšie, držali mastos za zvislú rúčku, keď sa nepoužíval, zavesili ho za horizontálnu rúčku na stenu. Ich výzdoba bola najmä čiernofigúrová (od začiatku 6. stor. pred Kr.) a neskôr aj červenofigúrová.

Pilo sa z nich zrejme hlavne pri symposiach (alebo rituálne pri dionýziach), ktoré boli obľúbenou formou súkromných zábav gréckych mužov (mohli na nich byť prítomné aj hetéry, ktoré obstarávali zábavu). Pili z nich víno, a to väčšinou miešané s vodou a umelo prisladzované. Pitie piva a nezriedeného vína považovali za barbarský zvyk. Lúhované nápoje ako čaj a káva a ani žiadne destilované liehoviny ešte neexistovali.[náhľad|Atický čiernofigúrový mastoid, [Herakles (mytológia)|Herakles a krétsky býk, cca 500 – 475 pred Kr.]]

V dávnych gréckych, rímskych a etruských tradíciách boli používané tiež rituálne alebo ako votívne dary. Piť mlieko z mastosu mohlo symbolizovať potenciálne znovuzrodenie po smrti. V gréckej mytológii nesmrteľnosť získal hrdina Hérakles, keď sa ako dojča napil božského mlieka z prsníka Diovej manželky Héry. 
 
Verziou mastosu bol *mastoid*, beznohá čaša (pohár) s plochým dnom a vyhnutým ústím. Mastoid bol podobný ako mastos, len dno mal širšie. Hrnčiar na hrnčiarskom kruhu najprv vytvoril z hliny telo budúcej čaše a jej vrchné ústie ohol smerom von. Dokončil ju buď bez rúčok, alebo pridal k jej ramenám horizontálne rúčky pripevnené kúsok pod okraj. Ikonograficky výzdoba mastoidov častejšie súvisela s ich funkciou ako čaše na víno. Tvar tejto keramickej čaše (podobný ženskému prsníku) sa začal objavovať v Atike koncom 6. stor. pred Kr., ale predpokladá sa, že jeho pôvod pochádza z kovových pohárov podobného tvaru používaných na Blízkom východe, najmä v Perzii.
     
## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Sídlisko Starý dvor

náhľad|Satelitná snímka sídliska Starý Dvor
**Sídlisko Starý dvor** je sídlisko v západnej časti mesta Pezinok, ktoré sa nachádza severozápadne od sídliska Juh a západná so severozápadnou a čiastočne severovýchodnou stranou sídliska je oblúkovo ohraničená tokom potoka Saulak. Jeho výstavba prebiehala v rokoch 1980 až 1985. Je pomenované podľa bývalého areálu Jednotného roľníckeho družstva, na mieste ktorého sa v súčasnosti nachádza. V 50. rokoch 20. storočia sa areál družstva presťahoval a uvoľnil sa priestor na výstavbu sídliska. Časť pôvodného areálu však ostala a v nej ku koncu sídlila spoločnosť OSAN. Od 0. rokov 21. storočia sa tu nachádza veľká lúka 
ohradená čiastočným oplotením a vstupnou bránou, ktoré sa z areálu zachovali.

Nachádzajú sa tu tri vežové domy, desať bytových domov a detské ihrisko.

Nachádzajú sa tu 3 ulice: Majakovského, Gorkého a Puškinova ulica.

## Referencie

Kategória:Pezinok
Kategória:Sídliská na Slovensku
Kategória:Pezinské sídliská
Finger Eleven (album)

***Finger Eleven*** je tretí štúdiový album kanadskej alternatívno-rockovej skupiny Finger Eleven. Vďaka úspechu na trhu boli vítaní na turné SnoCore v roku 2004. Skladba „One Thing“ sa stala najúspešnejším singlom tejto nahrávky, s umiestnením na 16. mieste v rebríčku ''Billboard'' Hot 100. Niektoré zo skladieb boli použité v rôznych hrách spoločnosti EA, medzi nimi skladby „Stay in Shadow“ (*[[Burnout 3: Takedown]]*) a „Good Times“ (*[[SSX3]]*). V podobnom prúde sa objavili skladby „Other Light“, „Conversations“ a „Good Times“ v hre pre platformu Nintendo GameCube s názvom *[[1080° Avalanche]]*.

Bola vydaná aj limitovaná edícia verzie na CD, ktorá prišla s bonusovým DVD obsahujúcim hudobné video skladby „Good Times“, štúdiový záznam a živé koncertné video.

## Zoznam skladieb

### B-strany
#„Unspoken“ – 3:37
#„Wake Up Demons“ – 2:16
#„Murder My Mind's Eye“ – 4:18
#„Tearing Disguises“ – 6:17
#„Sad Exchange“ (zo soundtracku **) — 3:32

## Obsadenie
*Scott Anderson - vokály
*James Black - gitara, vokály
*Rick Jackett - gitara
*Sean Anderson - basgitara
*Rich Beddoe - bicie

## Umiestnenia v rebríčkoch

;Album

;Single

## Referencie

## Zdroj

Kategória:Hudobné albumy z 2003
Kategória:Hardrockové hudobné albumy
Štiavnická brázda

**Štiavnická brázda** je geomorfologickou časťou Sitnianskej vrchoviny, podcelku Štiavnických vrchov. Leží v strednej časti podcelku, v okolí Banskej Štiavnice.

## Polohopis
Územie sa nachádza v strednej časti Štiavnických vrchov a zaberá severnú časť podcelku Sitnianska vrchovina. V centrálnej časti leží Banská Štiavnica, na západnom okraji Štiavnické Bane a v južnej časti brázdy Svätý Anton. Severným a severozápadným smerom susedí podcelok Hodrušská hornatina, západným a južným časť Sitnianske predhorie a juhozápadným smerom nadväzuje geomorfologická časť Sitno, oba podcelky Sitnianskej vrchoviny. Údolia Štiavnice a Jasenice tvoria východnú hranicu, oddeľujúcu podcelok Skalka. 

Jasenica odvodňuje severnú časť územia, kde z významných tokov priberá Beliansky potok, centrálnu a južnú časť odvodňuje Štiavnica. Z významnejších prítokov tu priberá Drieňovský a Ilijský potok.

## Doprava
Údoliami Štiavnice a Jasenice vedie cesta I/51, spájajúca Banskú Štiavnicu s údolím Hrona (križovatka s R1) na severe, resp. s Hontianskymi Nemcami, kde križuje E 77 v trase cesty I/66 (Šahy – Zvolen). V okresnom meste sa na I/51 pripája cesta II/524 zo Štiavnických Baní. Zo severu vedie na okraj okresného mesta železničná trať Hronská Dúbrava – Banská Štiavnica.

## Chránené územia
Centrálna časť Štiavnických vrchov pod majestátnym Sitnom leží v jadre Chránenej krajinnej oblasti. Osobitne chráneným územím je chránený areál Arborétum Kysihýbeľ, Banskoštiavnická botanická záhrada a Michalské rašelinisko.

## Turizmus
Banská Štiavnica a jej okolie patrí medzi klenoty a najstaršie centrá turistiky na Slovensku. Vďaka nespočetnému množstvu historických pamiatok je mesto od roku 1950 „mestskou pamiatkovou rezerváciou“. Od roku 1993 bolo "historické mesto Banská Štiavnica a technické pamiatky jeho okolia" spolu s obcou Štiavnické Bane zapísané do zoznamu Svetového kultúrneho a prírodného dedičstva UNESCO. Spolu s banskými pamiatkami a okolitou prírodou Štiavnických vrchov patrí tento región medzi najnavštevovanejšie oblasti v krajine. V rámci Štiavnickej brázdy je výnimočná aj národná kultúrna pamiatka Kaštieľ Svätý Anton a ďalšie pamiatky obce Svätý Anton.

### Turistické trasy
* po  červeno značenej Rudnej magistrále centrom Banskej Štiavnice zo Štiavnických Baní do Banského Studenca
* po  modro značenej trase:
** z Banskej Štiavnice na Žakýlsky hrad
** zo Štiavnických Baní západným okrajom Banskej Štiavnice do Vyhní
** z rázcestia v sedle *Krížna* na vrch Sitno ()
* po  zelenej značke:
** z Banskej Štiavnice do rázcestia v sedle *Krížna*
** zo Svätého Antona na rázcestie *Vlčia jama* pod Sitnom
* po  žltej značke z lokality *Klinger* na Tanád ()

## Referencie

## Pozri aj
* Banská Štiavnica
* Sitnianska vrchovina
* Štiavnické vrchy
* Geomorfologické členenie Slovenska

Kategória:Štiavnické vrchy
Kategória:Brázdy na Slovensku
Kategória:Geomorfologické časti na Slovensku
Allwinner Technology

náhľad|AllWinner A20
náhľad|Logo

**Allwinner Technology** je čínsky výrobca integrovaných obvodov so sídlom v meste Zhuhai. Kancelárie má v meste Šen-čen a Guangdong a logistiku v Hong Kongu.

Od svojho založenia v roku 2007 vydal vyše 15 systémov na čipe na použitie v androidových zariadeniach a v smartfónoch a iných zariadeniach.

V rokoch 2012 a 2013 bol na prvom mieste v dodávkach aplikačných procesoroch pre androidové tablety celosvetovo. V treťom kvartáli 2013 stratil prvenstvo v rámci Číny v prospech spoločnosti Rockchip. V druhom kvartáli 2014 to bol tretí najväčší dodávateľ pre čínsky trh po spoločnostiach Rockchip a MediaTek.

## Produkty
### A séria

### H séria

### F séria

### R séria

### T séria

## Referencie

## Zdroj

Kategória:Podniky v Číne
Kategória:Architektúra ARM
Kategória:Výrobcovia polovodičov
ARM Holdings

thumb|Logo
náhľad|Sídlo

**ARM Holdings** je britská firma pôsobiaca v odbore výpočtovej techniky. Bola založená v roku 1990 firmami Acorn Computers, Apple Computer a VLSI Technology, aby rozvíjala RISCové procesory ARM prvýkrát použité v počítačoch Acorn Archimedes a dnes rozšírené najmä v oblasti mobilných telefónov a vstavaných systémov.

Dnes sa ešte stále zaoberá vývojom procesorov ARM, ale okrem toho navrhuje a licencuje aj celé počítačové platformy a nástroje pre návrh počítačového programu.

Ide o jedného z najvýznamnejších hráčov na poli procesorov pre mobilné telefóny, pretože roku 2007 sa v 98% predaných mobilných telefónov nachádzal aspoň jeden ARM procesor. To sa odzrkadlilo aj na burze cenných papierov a v roku 2013 bola ARM Holdings jedným s najočakávanejších verejne uvedených akcií. 

## Referencie


## Zdroje

## Externé odkazy
* Oficiálne stránky (anglicky)

Kategória:Architektúra ARM
Kategória:Podniky v Spojenom kráľovstve
Mali (GPU)

**Mali** je séria grafických procesorov (GPU), ktoré vyvíja spoločnosť ARM Holdings na licencovanie v rôznych ASIC dizajnoch pre ARM partnerov.

Táto séria je výsledkom akvizície spoločnosti Falanx Microsystems 23. júna 2006. 

## Implementácie

## Referencie

## Zdroj

Kategória:Architektúra ARM